དཔེར་ན།ང་ལ་ད་ལྟ་བར་ཉམས་མྱོང་བྱུང་བར་ཆ་བཞག་ན།ངས་ཚན་རིག་པ་དེ་འདྲ་མང་པོ་ཐུག་གི་ཡོད།དམིགས་བསལ་ཚན་རིག་པ་དེ་འདྲ་མཉམ་དུ་ཚོགས་འདུ་ཚར་མང་པོ་འཚོགས་ཡོད།དེ་འདྲའི་ཐོག་ནས་ཕྱོགས་བསྡོམས་ཤིག་བྱས་ན།ཐོག་མར་ངས་ཚན་རིག་པ་དེ་འདྲ་དང་མཉམ་དུ་གོ་བསྡུར་བྱེད་རྒྱུར་དགའ་པོ་བྱས་ཏེ་དེ་འདྲ་བྱུང་ན་ཡག་པོ་འདུག་ཅེས་ངས་དམིགས་བསལ་གྱི་དོ་སྣང་བྱེད་སྐབས་ངའི་ངོ་ཤེས་ཕྱི་རྒྱལ་གྱི་མི་འགའ་ཞིག་གིས་ང་ལ་འདི་འདྲ་བརྗོད་མྱོང༌།ཚན་རིག་ཟེར་བ་དེ་ཆོས་ཀྱི་དགྲ་རེད།ཚན་རིག་པས་ཆོས་རྩ་མེད་བཟོ་གི་རེད།གཟབ་གཟབ་བྱེད་དགོས་ཞེས་བཤད་བྱུང༌།ངའི་བསམ་བློའ་ིནང་ལ་ཚན་རིག་པས་དངོས་ཡོད་གནས་ཚུལ་གཏན་ལ་ཕབ་ཀྱི་ཡོད།ནང་སེམས་ཀྱི་སྐོར་ལ་ཚན་རིག་པས་དེ་ཙམ་བཤད་ཀྱི་མེད་ཀྱང༌།ཕྱིའི་གཟུགས་ཅན་གྱི་དངོས་པོའི་རིགས་ལ་དངོས་ཡོད་གནས་ཚུལ་ག་རེ་ཡོད་པ་རྩད་གཅོད་བྱས་ཏེ་གཏན་ལ་ཕབ་མ་གཏོགས།རྣམ་རྟོག་གིས་སྒྲོ་བཏགས་པའི་རིགས་ཁས་ལེན་གྱི་ཡོད་པ་མ་རེད།